section_heading: Od 2003.
paragraph_text: Ruski milijarder Roman Abramovič 2003. kupuje Chelsea, uvodeći je u novu eru. Dobrim ulaganjem u klub podigao ga je na znatno viši nivo. Vjerojatno najvažniji korak bilo je dovođenje José Mourinha. Već iste sezone (2004./5.) rezultati se pokazuju – Chelsea osvaja ligu. Otad je do danas osvojila još 2 puta ligu i 4 puta FA Cup, 2 puta Engleski Liga kup, te 2 puta Community Shield. Abramovič je solidan engleski klub postavio u sami svjetski vrh. 2008. klub je nastupio čak u finalu najelitnijeg europskog natjecanja – Ligi prvaka. Tu je u finalu poražen lutrijom jedanaesteraca od Manchester Uniteda. Osim što je iduće godine osigurala opetovano polufinale Lige prvaka, sve do zadnje minute i bila je u tom finalu. A onda, Iniesta zabija i odvodi Barcelonu u finale. Taj polufinalni ogled poprilično je kontroverzan obzirom na suđenje te večeri, a to je bio možda i najveći uzročnik pogrdnog Barceloninog nadimka Uefalona, konotirajući navodnu Uefinu naklonost prema Barceloni. No kako će reći navijači Chelsea, pravda je došla 2012. godine u finalnom meču s Bayern Münchenom kad je Chelsea napokon uzela titulu Lige prvaka. Ponovo je nastupila lutrija jedanaesteraca, a odlučujući jedanaesterac zabio je klupska ikona – Didier Drogba. On je zajedno s John Terryjem i Frankom Lampardom obilježio Abramovičevo razdoblje u igračkom aspektu. Iduće godine, zbog nešto slabijeg ligaškog nastupa prošle sezone, klub je nastupio u nešto nižem natjecanju – Europska liga. No osvojio je. Uz sve te uspjehe od dolaska Abramoviča, Chelsea je sve to vrijeme bio u samom vrhu engleske lige, te u europskim natjecanjima, svake godine. Sredinom 2013., Mourinho, koji je 2008. otišao u Inter (potom i u Real Madrid), se vraća u Chelsea, potpisavši ugovor koji ga veže do 2017. godine.